#### Egy új korszak kezdete: a négyajtós Sierra megjelenése

**BRENTWOOD, Anglia** – Az 1987-es év sok dolog miatt emlékezetes maradt. Hogy mást ne mondjunk, ez volt a nagy Wall Street-i összeomlás éve, amit mindmáig Fekete Hétfőként emlegetnek, s aminek hatására 50 milliárd angol fonttal zuhant a londoni tőzsdén forgó részvények összértéke.

Ez volt az az év, amikor egy amatőr pilóta, a német Mathias Rust kedélyesen landolt apró Cessna repülőgépével a moszkvai Vörös Téren, közvetlenül a Kreml előtt.

És ez volt az az év, amikor a Ford bemutatta Európában a felfrissített Ford Sierrát, méghozzá immár négyajtós változatban is, amit Ford Sierra Sapphire néven árultak az Egyesült Királyságban.

Az autó kezdetben egy új, 1,8 literes benzinmotorral volt kapható, alig egy évvel később pedig megjelent egy Cosworth változat is, ami hamarosan sokkal népszerűbbé vált, mint háromajtós elődje.

Az első, 204 lóerős, hátsókerékhajtású, négyajtós Sierra RS Cosworth a belgiumi Genkben készült, és alig hat másodperc kellett neki ahhoz, hogy 100 k/órás sebességre gyorsuljon. Az autó végsebessége is lenyűgöző volt: 240 km/óra.

1989-ben a Sierra RS Cosworth teljesítménye 204-ről 225 lóerőre nőtt, ráadásul ez az erő már mind a négy kerékhez eljutott; ez a modellváltozat mindörökre legendás marad a Ford-rajongók körében.

A brit Motorsport Magazine jól összefoglalta, mitől olyan különleges ez az autó: „Hosszú távon is kellemes vele utazni, de ha örömautózásra vágyunk, annak sincs akadálya. A Ford Sierra 4x4 RS változat páratlan ajánlat ebben az árkategóriában.”

# # #

***A Ford Motor Company***

*A Ford Motor Company globális autóipari és mobilitási vállalat, amelynek központja a Michigan állambeli Dearborn. Az összesen mintegy 201.000 alkalmazottat foglalkoztató, világszerte 62 gyártóüzemet működtető vállalat alaptevékenysége a Ford személyautók, városi terepjárók (SUV) és haszongépjárművek, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. Amennyiben több információra van szüksége a Ford termékeiről és szolgáltatásairól, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 68.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**1138 Budapest Népfürdő u. 22.  |  |
|  | Tel: +36 1 2454 205 |  |
|  | email: ogyorke@ford.com  |  |